**Ministru kabineta rīkojuma projekta „Par Aizsardzības ministrijas civilā eksperta dalību Eiropas Drošības un sadarbības organizācijas speciālajā novērošanas misijā Ukrainā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Starptautiskās palīdzības likuma 12.panta otrā daļa, kas nosaka, ka lēmumu par civilā eksperta piedalīšanos starptautiskajā misijā pieņem Ministru kabinets.Ministru kabineta 2009.gada 13.janvāra noteikumu Nr.35 „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 6. un 7.punkts, kas nosaka Ārlietu ministrijas kompetenci sagatavot un iesniegt Ministru kabinetā rīkojuma projektu par civilā eksperta dalību starptautiskajā misijā, kā arī rīkojuma projektā iekļaujamo informāciju (ņemot vērā šo noteikumu grozījumus, kas tika pieņemti Ministru kabineta 2014.gada 8.aprīļa sēdē).Ministru kabineta 2014.gada 25.marta sēdes protokollēmuma Nr.18 36§ 3. un 4.punkts.Eiropas Drošības un sadarbības organizācijas Pastāvīgās padomes 2014.gada 21.marta lēmums Nr.1117 par EDSO speciālās novērošanas misijas Ukrainā izvēršanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta sēdē tika pieņemts zināšanai ārlietu ministra iesniegtais informatīvais ziņojums „Par Latvijas civilo ekspertu dalību Eiropas Drošības un sadarbības organizācijas speciālajā novērošanas misijā Ukrainā”, kā arī tika konceptuāli atbalstīta līdz 10 civilo ekspertu nosūtīšana dalībai Eiropas Drošības un sadarbības organizācijas (turpmāk - EDSO) speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (Prot.Nr.18, 36.§).EDSO Pastāvīgā padome 2014. gada 22. jūlijā pieņēma lēmumu Nr. 1129 par EDSO speciālās novērošanas misijas Ukrainā darbības pagarināšanu uz sešiem mēnešiem (t.i., līdz 2015. gada 31. martam). Šobrīd minētajā EDSO misijā piedalās seši civilie eksperti no Latvijas.2015. gada 19.janvārī Aizsardzības ministrija saņēma EDSO Sekretariāta vēstuli par ekspertes Maritas Briedes-Alekses izvēlēšanu darbam EDSO speciālajā novērošanas misijā Ukrainā. EDSO ir izteicis lūgumu ekspertam uzsākt darbu misijā ar 8.februāri. Ņemot vērā to, ka novērotāju skaits katrā novērotāju grupā ir ierobežots līdz 25 personām, kā arī lai nodrošinātu vietu darbam misijā, ekspertam jāierodas Ukrainā iespējami ātrāk. Eksperta dalības termiņš misijā ir līdz misijas mandāta beigām 2015. gada 31.martā. Nosūtītajam ekspertam, kas darbosies EDSO speciālajā novērošanas misijā Ukrainā, EDSO izmaksās dienas naudu *(board and lodging allowance*) 125 euro apmērā, no kuras ekspertam būs jāsedz uzturēšanās izdevumi. Dalības laikā starptautiskajā misijā ekspertam tiks saglabāts noteiktais atalgojums. |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Ņemot vērā, ka civilajam ekspertam jāuzsāk dalība misijā 2015.gada 8. februārī (pirms-misijas apmācība), nepieciešams nodrošināt, lai rīkojuma projekts tiktu parakstīts un atbilstoši Oficiālo publikāciju un tiesiskās informācijas likuma 7.panta trešajai daļai stātos spēkā ne vēlāk kā 2015.gada 8.februārī.Atalgojums un veselības apdrošināšanas izmaksas tiks segtas no Aizsardzības ministrijai piešķirtajiem valsts budžeta līdzekļiem Aizsardzības ministrijas budžeta programmas 06.00.00. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Maritu Briedi-Aleksi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J. Sārts

27.01.2015.

572

Inese Palepa

Inese.Palepa@mod.gov.lv

tel:67335217